ྒྱ་མཚོ་ ༼༢༣༧༽
བདག་ལ་རྩལ་དུ་གསོལ༔དུས་གསུམ་རྒྱལ་བའི་ཞིང་ཁམས་མཁའ་དབྱིངས་ནས༔ཡང་གསང་བྱང་ཆུབ་སེམས་ཀྱི་བཅུད༔སྐལ་ལྡན་བུ་ཡི་དབང་བསྐུར་མཆོག་ཐོབ་ནས༔སྐུ་གསུམ་འབྲས་བུ་ཡོངས་སུ་རྫོགས་པར་ཤོག༔ཅེས་དང་ཧྲཱིཿབདེ་མཆོག་བདེ་སྤྱོད་ནམ་མཁའི་དཀྱིལ་ཡངས་ནས༔སོགས་ཀྱི་མཐར་རྩ་སྔགས་ལ། ཀཱ་ཡ་སིདྡྷི་སོགས་ཤམ་བུ་བཏགས་པའི་ཛཔཱ་བླཟ་བཞིན་པར་བུམ་པ་ལ་སོགས་པའི་སྒྲུབ་རྫས་རྣམས་གནས་གསུམ་དུ་གཏུག་ཅིང་བུམ་ཆུ་དང་ཐོད་ཆང་མྱང་། མེ་ལོག་གི་ཐིག་ལེ་ལས་སྲིན་ལག་གིས་དཔྲལ་བ་དང་སྙིང་གར་བྱུགས་ལ། སྒྲུབ་རྫས་ཡེ་ཤེས་ལྷའི་རང་བཞིན་བདག་དང་དབྱེར་མེད་དུ་ཐིམ་པས་སྐུ་བཞིའི་བདག་ཉིད་པདྨ་ཐོད་ཕྲེང་རྩལ་དང་མི་གཉིས་པའི་མཆོག་གི་དངོས་གྲུབ་དམ་པ་ཐོབ་པར་གྱུར་པར་བསམ་མོ། གཞན་དོན་དུ་དབང་བསྐུར་བ་ནི། རྩ་བའི་དབང་ཆོག་རྫོགས་ཆེན་དབང་ཕྲེང་སོགས་ཏེ་རྒྱས་བསྡུས་གང་ལྟར་བྱེད་ཀྱང་གཏེར་གཞུང་ལས་ཤེས་པར་བྱའོ། སྤྲོ་ན་དངོས་གྲུབ་ཀྱི་རྫས་བགོ་བ་དང་། འབུལ་ཚིག་རོལ་པོ་གཏོར་མ་བགོ་བ་ནི། གཏོར་མ་ཆ་གསུམ་དུ་བྱས་པའི་ཆ་གཅིག་སྦྱིན་བསྲེགས་གི་རྫས་སུ་བྱ། ཆ་གཅིག་ཕྱི་རོལ་དུ་གཏོར་སྐྱོང་གི་རྒྱུར་བཞག༔ཆ་གཅིག་རིགན་པོ་ཆེའི་རྫ་བུམ་རིགས་ལྔའི་ཕྱག་རྒྱས་མཚན་པར་ལྔ་མཚན་ལྔ་དང་ལྷན་དུ་རྩལ་བ་ནམ་མཁའ་བརྗོད་ཀྱི་སྔགས་རྒྱས་རིན་པོ་ཆེ་མི་ཟད་གཏེར་གྱི་ལོངས་སྤྱོད་དུ་བྱིན་གྱིས་བརླབས་ཏེ། ཧཱུཾ་འཕྱུང་བ་ལྔ་ནི་སངས་རྒྱས་ཞིང་༔ས་ཡི་ལྷ་མོ་ཁྱོ་ཞིག༔བསྟན་པ་མི་འགྱུར་བཀྲིས་ཕྱིར༔སྒྲུབ་པ་རྫས་ཀྱི་གཏོར་སྦོད་དོ༔སྦ་བའི་པར་བཅུག་ལ་ཧཱུཾ་སྙིང་པོ་རིན་ཆེན་དཔར་སྣ་འབྲུ༔སྤོས་དང་སྨན་སྣང་དམ་རྫས་སོགས༔ཡི་བཞིན་ནོར་བུའི་གཏོར་སྦས་པས་འདིར་འདུས་སྐལ་ལྡན་ཕོ་མོ་རྣམས༔བླ་མེད་བྱང་ཆུབ་མ་ཐོབ་པར༔སྐྱེ་རྒ་ན་འཆིའི་བསྡུལ་རྣམས༔ཟབ་གཏོར་འདི་སྦས་བྱིན་རླབས་ཀྱིས༔དེ་རྣམས་མ་ལུས་བྱང་གྱུར་ཅིག༔ནད་དང་མུ་གི་མཚོན་ལ་སོགས༔འཇིགས་པ་བརྒྱད་ལས་ཐར་བ་དང་༔ཚེ་དང་བསོན་ནམས་འཕེལ་བར་ཤོག༔དུག་ལྔ་དུག་གསུམ་རྣམ་དག་ནས༔སྐུ་ལྔ་ལྷུན་གྱིས་གྲུབ་པ་དང༔ཡེ་ཤེས་ལྔ་དང་ལྡན་པར་ཤོག༔བདག་འཛིན་འཁྲུལ་པ་རང་གད་ནས༔ལམ་ང་བ་བཅུ་མཐར་ཕྱིན་ཏེ་༔སྐྱེ་མེད་ཆོས་སྐུ་མཐར་ཕྱིན་ཤོག༔ཕྱག་རྒྱ་ལྔ་ཡི་རྒྱས་བཏབ་བོ༔བསྟན་པ་ཐམར་གྲྱས་བཀྲིས་ཤོག༔མི་འགྱུར་བསྟན་པ་གནས་པར་མཛོད༔བཛྲ་རཏྣ་པདྨ་སིདྡྷི་ཧཱུཾ༔ཞེས་སྦའོ། གཉིས་པ་དཀྱིལ་འཁོར་བསྡུ་བ་ནི། སྐབས་འདིར་འཕྲིན་ལས་བཞིའི་བྱིན་བསྲེག་གི་ཞི་བ་ཙུམ་འགྲུབ་ན་བྱ༔ལས་བྱང་གི་ཆོ་ག་ལྷག་ཆད་གྱུར་པ་དང་༔སོགས་ཀྱིས་ནོངས་པ་བཤགས། དེ་རིང་ཉིད་ལ་གཤེགས་ནས་ཀྱང་༔སོགས་ཀྱི་རང་བཞིན་ཡེ་ཤེས་ཀྱི་དཀྱིལ་འཁོར་གཤེགས་སུ་གསོལ༔སྐྱེ་མེད་ཆོས་སྐུའི་ངང་ཉིད་ལས༔སོགས་དང་། ཧཱུཾ་དུས་གསུམ་རྒྱལ་བ་དགོངས་སུ་ ༼༢༣༨༽
གསོལ་ཡང་གསང་བསྒྲུབ་པའི་དཀྱིལ་འཁོར་འདིར༔ཆོས་སྐ་སྤྲོས་པ་མེད་ལགས་ཀྱང་༔སེམས་ཅན་བླ་མེད་འདྲེན་པའི་ཕྱིར༔མི་མངོན་དབྱིངས་ནས་འདིར་བྱོན་ཏེ༔གསང་སྔགས་དཀྱིལ་འཁོར་འདིར་བཞུགས་ནས༔སེམས་ཅན་དོན་ཀུན་མཛད་ནས་ཀྱང་༔སླར་ཡང་སྐྱེ་མེད་ཀློང་དུ་བསྡུ༔ཧཱུཾ་ཧཱུཾ་ཧཱུཾ༔ཞེས་ཏིང་འཛིན་སྤྲུལ་པའི་དཀྱིལ་འཁོར་བསྡུས་ནས༔ཨ་ཀཱ་རོ་བརྗོད་བཞིན་པས་རུལ་ཚོན་རྡོ་རྗེས་མཐའ་ནས་དབུས་སུ་བསྡུ་ཞིང་ཕྱོགས་ལ་ལྷ་མཚན་ཅུང་ཟད་འགོར་བཀོད༔ལྷག་མ་རྣམས་བུམ་པར་བསླུག་ཐིག་ཤུལ་དབྱི་ཞིང་དབྱངས་གསལ་དང་ཡིག་བགྲྱ་བཟླ་སླར་ཡང་ཧཱུཾ་སྣང་སྟོང་དབྱེར་མེད་ལྷ་ཡི་སྐུ༔སོགས་ཀྱི་རྟེ་མགྲིན་སྐུར་ལྡ། དམ་རྫས་རྣམས་བསྡུ་ཞིང་། སློབ་དཔོན་གྱིས་རྡོ་རྗེའི་སྐལ་པའི་རྒྱས་ཁྲོ་བཅུའི་ཕུར་པ་དབྱུང་ཞིང་། ཨོཾ་རུ་ལུ་སྥུ་རུ་ཛྭ་ལ་ཏིཥྛ་སིདྡྷི་ལོ་ཙ་ན་སརྦ་ཨརྠ་སཱ་དྷ་ནི་སྭཱ་ཧཱ༔ཞེས་སྤྱན་མའི་སྔགས་བཟླས་པའི་འོ་མས་ཕུར་རྩེ་བཀླུ་ཞིང་ཕུར་ཁུང་ལ་གཏཽར་རོ་གསུམ་པ་མཚམས་འགྲོལ་བ་ལ་གཉིས་ལས༔དང་པོ་སྒོ་བྱང་བསྡུ་བ་ནི། སྒོ་བྱང་གཉིས་ལ་མཆོད་གཏོར་བཤམ་ཞིང་བྱིན་གྱིས་བརླབས་ནས༔མཆོད་གཏོར་ཕུལ་ལ་། ཧཱུཾ་ཁྲོ་ཆེན་བདུད་རྩི་འཁྱིལ་པ་ཡི༔སྐུ་ཡི་འོད་ཟེར་དགྲ་བགེགས་འདུལ༔དངོས་གྲུབ་རྒྱ་མཚོར་བསྐྱིལ་བྱས་ནས༔བསྙེན་སྒྲུབ་ལས་སྦྱོར་མཐར་ཕྱིན་ལས༔སྐྱེ་མེད་ཆོས་སྐུར་གཤེགས་ནས་ཀྱང་༔ཐུགས་རྗེས་མགྲོ་བའི་དོན་མཛད་ཞུ༔ཨོཾ་བཛྲ་ཨ་མྲྀ་ཏ་ཀུཎྜ་ལི་མུམ༔ཞེས་དང་། ཧཱུཾ་སུམ་ཅུ་རྩ་གསུམ་དགའ་ལྡན་ལྷ་ཡུལ་ནས༔བཅོམ་ལྡན་ཆོས་རྗེ་ལྷ་ལྷ་ཡི་བཀའ་རྩལ་ལྟར༔དེང་འདིར་བགེགས་བསྲུངས་བསྙེན་སྒྲུབ་མཐར་ཕྱིན་པས༔ཁྲོ་ཆེན་འཇིགས་བྱེད་དབང་ཆེན་རྟ་མགྲིན་དཔལ༔སྐྱེ་མེད་ཆོས་ཀྱི་དབྱིངས་སུ་གཤེགས་ནས་ཀྱང་༔སླང་ཡང་ཐུགས་རྗེས་འགྲོ་བའི་དོན་མཛད་ཞུ༔ཨོཾ་བཛྲ་ཀྲོ་དྷ་ཧ་ཡ་གྲྀ་ཝ་བཛྲ་མུམ༔སོ་སོར་བརྟན་བཞུགས་བྱ་ཞིང་སྒོ་བྱང་བསྡུ༔གཉིས་པ་རྒྱལ་ཐོབ་བསྡུ་བ་ནི། མཐོ་སོ་སོའི་རྩལ་མཆོད་གཏོར་བཤམས་ཤིང་བྱིན་གྱིས་བརླབས་ནས་ཧཱུཾ༔ཤར་ཕྱོགས་སྐྱོང་བའི་རྒྱལ་ཆེན་ཆེན་ཡུལ་འཁོར་བསྲུང་༔རྒྱལ་བའི་སྤྱན་སྔར་ཁས་བླངས་དམ་བཅས་བཞིན༔རྒྱལ་པའི་ཕོ་བྲང་ཤར་ཕྱོགས་འདི་བཟུང་ནས༔བར་ཆད་བསྲུང་ཞི་བསྒྲུབ་པ་མཐར་ཐོན་པས༔གཏང་རག་མཆོད་གཏོར་དམ་པ་འདི་བཞེས་ལ༔རང་རང་གནས་དང་རྟེན་ལ་གཤེགས་སུ་གསོལ༔ཨོཾ་དྷྲི་ཏྲི་རཥྚྭ་ཡེ་སྭཱ་ཧཱ༔ཞེས་དང་ཏིཥྛ་བཛྲས་རྟེན་ལ་བརྟེན་བཞུགས་བྱས་ཏོ་མཐོ་གཤེགས༔དེ་བཞིན་དུ་གཞན་གསུམ་ལ་ཡང་། ཧཱུཾ་ལྷོ་ཕྱོགས་སྐྱོང་བའི་རྒྱལ་ཆེན་འཕགས་སྐྱེ་སོ༔རྒྱ་བའི་སྤྱན་སྔར༥རྒྱལ་བའི་ཕྲོང་ལྷོ་ཕྱོགས༴བར་ཆད་བསྲུང་ཞིང་༴གཏར་རག་མཆོད་གཏོར༴རང་རང་༴ཨོཾ་བཻ་རཱུ་ཀཱ་ཡ་སྭཱ་ཧཱ༔ཞེས་དང་། ཧཱུཾ་ནུབ་ཕྱོགས་སྐྱོང་བའི་རྒྱལ་པོ་སྤྱན་མི་བཟང་༔རྒྱལ་བའི་སྤྱན་སྔར༴རྒྱལ་བའི་ཕྲོང་ནུབ་ཕྱོགས༴བར་ཆད་བསྲུངས་ཤིང་༴གཏར་རག༴རང་རང་༴ཨོཾ་བཻ་རུ་པཱ་ཀྵ་ཡ་སྭཱ་ཧཱ༔ཞེས་དང་ཧཱུཾ་བྱང་ཕྱོགས་སྐྱོང་བའི་རྒྱལ་པོ་རྣམ་ཐོས་སྲས༔རྒྱལ་པའི་སྤྱན་སྔར༴རྒྱལ་བའི་ཕོ་བྲང་བྱང་ཕྱོགས༴བར་ཆད་བསྲུངས་༴༼༢༣༩༽
གཏར་རག༴རང་རང་གནས་དང་རྟེན་ལ་གཤེགས་སུ་གསོལ༔བཻ་ཤྲ་མ་ཡེ་སྭཱ་ཧཱ༔བཞི་པ་རྡུལ་ཚོན་གཤེགས་པ་ནི། རུལ་ཚོན་གྱི་བུམ་པ་དཔོན་སློབ་ཐམས་ཅད་ཀྱིས་རོལ་མོའི་བྱེ་བྲག་སྣ་ཚོགས་པའི་བཀུར་སྟིས་ཆུ་ཀླུང་ཆེན་པོའི་འགྲམ་དུ་སྤྱན་དྲངས་ལ༔ཀླུ་གཏོར་རྒྱས་བསྡུས་གང་རིགས་བཏང་ཞིང་འཕྲིན་བཅོམ་གྱི་ཁྱད་པར། ཀླུ་རྒྱལ་འཁོར་དང་བཅས་པས་དེང་འདིར་དེ་བཞིན་གཤེགས་པ་རྣམས་ཀྱི་བྱིན་གྱིས་བརླབས་པའི་རྡུལ་ཚོན་རིན་པོ་ཆེའི་རང་བཞིན་འདི་རྣམས་བདག་གིར་མཛད་པནས་མཆོད་པ་དང་། འཇིག་རྟེན་གྱི་ཁམས་ཀྱི་དང་ཁྱེད་པར་པ་ཕྱོགས་འདིར་བཀྲིས་བདེ་ལེགས་དཔལ་འབྱོར་ཕུས་སུམ་ཚོགས་པ་འཕེལ་ཞིང་གྲྱས་པར་མཛད་དུ་གསོལ། ཞེས་འདོད་གསོལ་སྦྱར་ཞིང་རུལ་ཚོན་ཆུ་བོར་དོར། བུམ་པ་ཆུས་བཀང་བ་ནང་དུ་འོངས་ཏེ་གནས་ཁང་ཕྱི་ནང་ཐམས་ཅད་ལ་བསངས་གཏོར་བྱའོ། ལྔ་པ་གཏང་རག་འབུལ་བ་ལ་བཞི་ལས། དང་པོ་ཡོན་འབུལ་བ་ནི། རྡོ་རྗེ་རྒྱལ་པོ་ཁྲི་སྟན་མཐོན་པོར་བཞུགས་སུ་གསོལ་བ་ཅི་འབྱོར་གྱི་ཡོན་གྲོལ་མཐར་ཕྱིན་ཟབ་མོའི་ལམ་ལ་རྟེན༔སྐུ་གསུམ་རང་ལ་སྤྲོད་པ་སྐུ་དྲེན་ཆེ༔བླ་མེད་དཀྱིལ་འཁོར་འདི་ལ་དམ་བཅས་ནས༔སྐྱེ་བུ་བ་ཀུན་ཏུ་མི་འབྲལ་ཐུགས་རྗེས་སུ་བཟུང་༔ཡང་ནས་ཡང་དུ་འཁོར་བའི་སྡུག་བསྔལ་སྐྱོབ༔འཇིག་རྟེན་འདི་ན་སྐུ་དྲིན་བགྲན་ཟླ་མེད༔ཡོན་དང་བསྙེན་བཀུར་འབུལ་བ་མེད་ལགས་པས༔ཚུལ་བཞིན་མ་འབྱོར་བཟོད་པར་མཛད་དུ་གསོལ༔སྟོང་གསུམ་གསེར་གྱི་བཀང་ནས་ཕུར་ལགས་ཀྱང་༔སྐུ་དྲེན་བཅུ་ཟད་ཅིམ་ཡང་མི་འཁོར་ཞིང་ལོངས་སྤྱོད་ངན་ལས་རྒྱུ་རྐྱེན་ཆེར་མ་གྲུབ༔བྱམས་པའི་ཐུགས་རྗེས་དགོངས་པར་མཛད་དུ་གསོལ༔ཅེས་སྐྱེམས་དྲངས་ཤིང་ཕྱག་བྱའོ། གཉིས་པ་མར་མེ་སྨོན་ལམ་ནི༔དཔོན་སློབ་ཐམས་ཅད་ཀྱི་ལག་ཏུ་མར་མེ་བཟུང་ལ༔ཧཱུཾ་གསང་རྐུན་རྐྱཻན་དང་བར་ཆད་མེད་པ་དང་༔ཚེ་དང་བསོན་ནམས་དཔལ་འབྱོར་རྒྱས་པ་དང་༔བསམ་པ་ཐམས་ཅད་ཡིད་བཞིན་འགྲུབ་པར་ཤོག༔བཀྲིན་ཅན་གྱི་རྡོ་རྗེ་སློབ་དཔོན་དང་༔རྒྱལ་ཐེབས་ཐུགས་སྲས་ཤེས་རབ་གཟུངས་མ་དང་༔དམ་ཚིག་གཅིག་ཏུ་འབྲེལ་བའི་མཆོད་ལྕམས་རྣམ༔མི་འབྲལ་བདེ་ཆེན་ཞིང་དུ་འཚོབས་པར་ཤོག༔གལ་ཏེ་ལས་ཀྱི་འཁོར་བར་འཁྱམས་སྲིད་ན༔སྣང་གསལ་མར་མེད་མེས་རིགས་དྲུགས་སྐྱེས་སྒོ་བཅད༔བསམས་བཞིན་འགྲོ་བའི་དོན་དུ་ལུས་བླངས་ནས༔རིགས་དྲུག་འཁོར་བའི་སྡུག་བསྔལ་སྐྱོབ་པར་ཤོག༔ཡངས་སྔགས་བླ་མེད་དབང་མཆོག་ཐོབ་པའི་མཐུས༔༼༢༤༠༽
སྒྲིབ་གཉིས་རྣམ་དག་པ་ལབ་མཐར་ཕྱིན་ནས༔སྐྱེ་མེད་ཞིང་དང་འཁོ་མིན་རྔ་ཡབ་གླིང་༔རྣམ་དག་ལྷུན་གྲུབ་འབྲས་བུ་ཐོབ་པར་ཤོག༔ཅེས་བརྗོད་དོ༔གསུམ་པ་ལུས་བསྲུང་བ་ནི། རང་ཉིད་དབང་ཆེན་རྟ་མཆོག་རོལ་པ་ཞལ་གཅིག་ཕྱག་གཉིས་པར་གསལ་བའི་ལུས་རྡོ་རྗེའི་གོ་ཁྲབ་ཀྱིས་ཞུ་ལུགས་སུ་ག་གཡོགས་ཏེ་ཅིས་ཀྱང་མི་བཤིག་པར་གྱུར་པས་བསམས་པའི་ངང་ནས་སྟོང་ཉིད་མི་དམིགས་པས་སརྒྱས་བཏབ་ལ་ཨོཾ་བཛྲ་ཀྲོ་དྷ་སརྨ་ཏ་ཀྲི་ཧ་ཡ་གྲྀ་ཁ་ཧུ་ལུ་ཧུ་ཧཱུཾ་ཕཊཿཧཱུཾ་སྐྱེ་མེད་ཆོས་སྐུ་རྡོ་རྗེའི་འི་ངང་༔སུས་ཀྱང་འཇིག་པར་མི་ནུས་ཏེ༔སྟོང་ཉིད་ནམ་མཁའི་ངོ་བོ་ལ༔རྒྱལ་བ་རྣམས་ཀྱི་འཇོམས་མི་ནུས༔བར་གཅོད་གེགས་རྣམས་ཅིས་མི་བརླག༔ཧཱུཾ༔ཧཱུཾ་ཧཱུཾ་ཞེས་གོ་བགོའོ། བཞི་པ་ཤིས་བརྗོད་ནི་མེ་ཏོག་མཐོར་ཞིང་། ཨེ་ལ་ཧོཿགདོད་ནས་རྣམ་དག་ཀ་དག་དམིགས་མེད་ཀློང་༔སྣང་སྲིད་འཁོར་འདས་ཀུན་གྱི་འབྱུང་གནས་དཔལ༔སྐྱེ་མེད་རྣམ་དག་ཆོས་སྐུ་བཀྲིས་ཤོག༔བུདྡྷ་ཐོད་འཕྲེང་སངས་རྒྱས་ཀུན་གྱི་གཚོ༔གཏི་མུག་རྣམ་དག་ཆོས་དབྱིངས་ཡེ་ཤེས་སྐུ༔ཐམས་ཅད་ཡོངས་རྫོགས་པོའི་བཀྲིས་ཤོག༔པདྨ་ཐོད་འཕྲེང་རྒྱལ་བའི་གསུང་མངའ་བ༔འདོད་ཆགས་རྣམ་དག་སྲོར་རྟོག་ཡེ་ཤེས་སྐུ༔ཁམས་གསུམ་དབང་དུ་བསྡུ་པའི་་བཀྲིས་ཤོག༔རྡོ་རྗེ་ཐོད་འཕྲེང་རྒྱལ་བའི་ཐུགས་མངའ་བ༔ཞེས་སྡང་རྣམ་དག་མེ་ལོང་ཡེ་ཤེས་སྐུ༔ནད་གདོན་རྐྱེན་རྣམས་ཞི་བའི་བཀྲིས་ཤོག༔རིགས་ཆེན་ཐོད་འཕྲེང་རྒྱལ་བའི་ཡོན་ཏན་ཞིང་༔ང་རྒྱལ་རྣམ་དག་མཉམ་ཉིད་ཡེ་ཤེས་སྐུ༔ཚེ་དང་བསོད་ནམས་རྒྱས་པའི་བཀྲིས་ཤོག༔ཀརྨ་ཐོད་ཕྲེང་རྒྱལབའི་འཕྲིས་མངའ༔ཕྲག་དོནག་རྣམ་དག་བྱ་གྲུབ་ཡེ་ཤེས་སྐུ༔དགྲ་བགྲེགས་ཚར་གཅོད་དྲག་པོའི་བཀྲིས་ཤོག༔རྡོ་རྗེ་སློབ་དཔོན་རྒྱལ་ཐེབས་ཀུརྨཱ་གིང་༔མཆོད་དང་ལྕམ་དྲག་གསང་སྔགས་ཐོབ་པའི་མཐུས༔སྤྲུལ་སྐུ་འགྲོ་འདུལ་ཡོངས་ཀྱི་བཀྲ་ཤིས་ཤོག༔མ་དང་མཁའ་འགྲོ་ཆོས་སྐྱོང་བསྲུང་མ་དང་༔གཏོར་བདག་བཀའ་ཉན་མ་ལུས་ཐམས་ཅད་ཀྱིས༔ཕྱི་ནང་རྐྱེན་རྣམས་བཟློགས་པའི་བཀྲིས་ཤོག༔ཅེས་བཀྲིས་གཞན་ཡང་བྱའོ༔དྲུག་པ་གཏོར་མ་བཐང་བ་ལ་གསུམ་ལས༔དང་པོ་གཏོར་འབུལ་ནི༔སྔར་གྱི་གཏོར་མ་ཆ་གཅིག་དང་༔ཆོས་ཀྱོང་སྤྱི་སྒོས༔ཆད་མོད༔བརྟེན་སྐྱོང་གི་གཏོར་མ་རྣམས་མཉྫིའི་ཁར་བཤམས༔སྨྲ་རཀ་སྒྲོན། བསྒྲུབ་པའི་རིག་ལྷག་མ་བཙོན་དུ་འཛིན་པ་ཡོད་ན་ལས་བྱང་གི་ལྷག་མ་བཏང་། ཐུགས་དམ་བསྐུལ་ནི་ཞག་གསུམ་ཚམ་དུ་བསྒྲུབ་པ་པོ་རྣམས་གནས་ཁང་དེ་ཉིད་དུ་ལས་བྱང་ཚར་རེ་ཚོགས་ཀྱི་འཁོར་ལོ་གླུ་གར་དང་བཅས་དགའ་སྟོན་རྒྱ་ཆེར་བྱ་ཞིང་ཕྱི་མི་རྣམས་རིམ་གྱིས་འཕྲད་པ་སོགས་བྱའོ༔གསུམ་པ་བསྔོ་བ་བྱ་བ་ནི། གསང་སྔགས་བླ་མེད་བསྒྲུབ་པའི་དགེ་བ་འདིས༔ཕ་མས་གཚོ་བྱས་འགྲོ་བ་མ་ལུས་ཀུན༔སྒྲིབ་གཉིས་ཀུན་བྱང་ཚོགས་གཉིས་མཐར་ཕྱིན་ནས༔སྐུ་གསུམ་རྡོ་རྗེ་འཛིན་པའི་ས་ཐོབ་ཤོག༔གསང་སྔགས་བླ་མེད་བསྟན་པ་དར་རྒྱས་ཤིང་༔༼༢༤༡༽
ཆོས་བྱེད་རྣམས་ཀྱི་འཀྲིན་ལས་མཐར་རྒྱས་ནས༔སངས་རྒྱ་བསྟན་པ་ཡུར་རིང་གནས་གྱུར་ཅིག༔བསྙེན་གྲུབ་ལས་སྦྱོར་བསྒྲུབ་པའི་བྱིན་རླབས་ཀྱིས༔ཡུལ་ཕྱོགས་རྣམ་ཀུན་བཀྲིས་བདེ་ལེགས་ནས༔མ་འོངས་པ་འདིར་སུ་སྟོད་མི་རྣམས་ཀྱང་༔བར་ཆད་མེད་ཅིང་བསྒྲུབ་པ་མཐར་ཕྱིན་ཤོག༔ཞེས་དང་། གཞན་ཡང་བསྟོད་སྨོན་བཀྲིས་ཀྱིས་མཐའ་བརྒྱན་པར་བྱའོ༔ཕྱོགས་སུ་རྒྱལ་ཀུན་གའདུས་པ་ཐོད་འཕྲིང་རྩེལ༔གང་དེའི་ཐུགས་གྲུབ་འཆི་མེད་ལམ་ཡངས་ལས། ཆོག་སྒྲིགས་དངོས་གྲུབ་གཏོར་མཛོད་ཉིད་བྱེད་དབང་། དོན་གཉེར་ཡིད་འོདད་པདྨོ་བཞད་པར་བྱས། དཔ་གླིང་ཟབ་གཏེར་ཡིད་བཞིན་དབང་གི་རྒྱལ༔བྱི་དོན་རྒྱལ་མཚན་རྩེ་མོར་ལེགས་མཆོད་འདི། མ་གཏོགས་རང་བཟོའི་དབུལ་བ་རྒྱུན་ཆད་ནས། འདོད་པའི་དངོས་གྲུབ་ཅི་གར་སྤྱོད་གྱུར་ཅིག། དགེ་འདིས་རྗེ་བཙུན་བླ་མ་ཞབས་བརྟན་ཅིང་༔གསང་ཆེན་ཐེག་མཆོག་བསྟན་པ་རིན་ཆེན་འདི༔དར་ཞིང་རྒྱས་ནས་འགྲོ་ཀུན་མ་ལུས་པ༔བླ་མ་ཨོ་རྒྱན་གོ་འཕང་མྱུར་ཐོབ་ཤོག༔དེ་ལྟར་གུར་རུའི་ཐུགས་སྒྲུབ་ནོར་བུ་རྒྱ་མཚོའི་གྲུབ་ཁོག་དངོས་གྲུབ་གཏེར་མཛོད་ཅེས་བྱ་བ་འདི་ཡང་འབྲོང་དུ་གདོན་ནས་བླ་མ་དཀོན་མཆོག་བྱང་ཆུབ་བཟང་པོས་རིང་མོ་ཞིག་ནས་དག་པའི་ལྷ་རྫས་དང་བཅས་ནན་ཏན་ཆེན་པོའི་བསྐུལ་མ་ཡང་ཡང་བྱུང་བ་མ་ཟད་རང་གཞན་ཐམས་ཅད་ལ་ཕན་པའི་སྐོ་ཆེན་པོར་འདུག་པ་མཐོང་ནས་རིགས་ཀུན་ཁྱབ་བདག་རྗེ་བཙུན་བླ་མ་བསྟན་འཛིན་པདྨའི་རྒྱལ་མཚན་འཇིགས་བྲལ་ཕྱོགས་ཐམས་ཅད་ལས་རྣམ་པར་རྒྱལ་བའི་སྡེའི་བཀའ་འབངས་ཀྱི་ཐ་ཤལ་བསྟན་འཛིན་ཆོས་ཀྱི་ཀྱི་རྒྱལ་མཚན་ནམ་མིང་གཞན་རིགས་འཛིན་མཐུ་སྟོབས་འོད་ཟེར་གྱིས་སྣ་ཚོགས་ཞེས་པ་ཆུ་ཁམས་མགྱོགས་འགྲོའི་ལོར་ཡལ་གའི་རི་དྭགས་གྱི་ཟླ་བའི་དཀར་ཕྱོགས་རྫོགས་པ་གཉིས་པ་ཞེས་ཚོས་བཅུའི་ཚོགས་འཁོར་ཉིན་འབྲི་རྫོང་བསྐྲིས་ཚུགས་ཀྱི་རེའུ་མིག་ཐོག་མཆོག་རྩེར་གྲུབ་པས་བགྱིས་པ་འདིས་ཀྱང་བསྟན་འགྲོར་སམན་པའི་རྒྱུར་གྱུར་ཅིག། སརྦ་མངྒལམ། ༼༢༤༢༽
༼ཝཱ༽